b'\n_START_ARTICLE_\nMPEG-4\n_START_PARAGRAPH_\nMPEG-4 er en MPEG-standard, der benyttes til datakomprimering og til distribution af digitale billeder og lyd. MPEG-4 er en videreudvikling af MPEG-2 teknologien._NEWLINE_Komprimeringen benyttes til at overf\xc3\xb8re digitaliseret information via et sendenet med begr\xc3\xa6nset b\xc3\xa5ndbredde. Forskellen mellem standarderne MPEG-2 og MPEG-4 er, at MPEG-4 komprimerer billederne s\xc3\xa5 de fylder endnu mindre uden synlig forringelse af kvaliteten. Det er politisk besluttet, at MPEG-4 skal benyttes som standard i sendenettet. En digital modtager, der underst\xc3\xb8tter MPEG4-standarden, kan ogs\xc3\xa5 modtage MPEG2 \xe2\x80\x93 men ikke omvendt._NEWLINE_MPEG st\xc3\xa5r for Motion Picture Expert Group, og er en arbejdsgruppe der har udviklet de standarder, der benyttes til at komprimere digitale lyd- og video-signaler. Arbejdsgruppen har standardiseret komprimeringsformater som MPEG-1, MPEG-2, MPEG-4 med flere.'